Pasaulio maisto programa
Pasaulio maisto programa (angl. World Food Programme, WFP) – Jungtinių Tautų institucija, administruojanti humanitarinės pagalbos teikimą maistu. Tai yra didžiausia humanitarinė programa pasaulyje, siekianti padėti kenčiantiems nuo alkio ar bado. Pasaulinės maisto programos būstinė yra Italijos sostinėje Romoje. Už efektyvią ilgametę veiklą ir pastangas kovoti su badu 2020 m. Pasaulinė maisto programa buvo apdovanota Nobelio taikos premija.